En nordjysk, 26-årig mand stødte mandag morgen ind i en gummiged på Skivevej ved Viborg. Manden døde af de kvæstelser, han fik fra sammenstødet.

Mandag morgen kørte en nordjysk mand på 26 år op bag i en gummiged. Den 26-årige kørte i vestlig retning ad Skivevej ved Viborg, da han stødte ind i gummigeden. Gummigeden kørte langsomt, da den var ved at gøre klar til at dreje til venstre. Det skriver tvmidtvest.dk. Den nordjyske mand blev kørt til sygehuset i Viborg, men døde kort efter på grund af de kvæstelser, han havde fået efter sammenstødet. Føreren af gummigeden, som kommer fra Viborg, er sluppet uskadt fra sammenstødet. Nu skal en bilinspektør undersøge, hvad årsagen til ulykken er. Familien til den 26-årige er underrettet.